लखिमपुरमा आयोजना हुने अन्तर्राष्ट्रिय नाट्य महोत्सवमा शिल्पी थिएटरले प्रस्तुति दिने
शिल्पी थिएटरले भारतको लखिमपुरमा आयोजना हुने अन्तर्राष्ट्रिय नाट्य महोत्सवमा शिल्पी थिएटरले पनि प्रस्तुति दिने भएको छ । महोत्सवको पहिलो दिन नोभेम्बर ४ मा घिमिरे युवराजको टिमले 'हिउँको पृथ्वी यात्रा' मञ्चन गर्ने भएको हो ।
काठमाडौँ — शिल्पी थिएटरले भारतको लखिमपुरमा आयोजना हुने अन्तर्राष्ट्रिय नाट्य महोत्सवमा शिल्पी थिएटरले पनि प्रस्तुति दिने भएको छ । महोत्सवको पहिलो दिन नोभेम्बर ४ मा घिमिरे युवराजको टिमले 'हिउँको पृथ्वी यात्रा' मञ्चन गर्ने भएको हो ।अभिनव थिएटरले आयोजना गर्ने महोत्सवमा सहभागी हुन शिल्पीको ११ जनाको टोली लखिमपुर प्रस्थान गरेको छ । यो नाटक यसअघि भारतको कालिम्पोङको नाट्य महोत्सवमा पनि पहिलोपटक प्रदर्शन गरिएको थियो । राजधानीसहित थुप्रै जिल्लामा मञ्चन भइसकेको यस नाटकलाई घिमिरे युवराज र अमजद प्रवेजले लेखन/निर्देशनमा बनेको हो ।जलवायु परिवर्तनले मानवदेखि वन्यजन्तुको जीवनमा पारेको प्रभाव समेटेको यस नाटकमा कलाकारहरू संगीता उराँव, पवित्रा खड्का, झकेन्द्र बीसी, ज्योति पोखरेल, रवीन परियार, गोविन्द ओली, हिमाल भुजेल, सुशीला लोहार, ज्याक बराललगायतको अभिनय छ । 